O'Brien Trophy

O '''O'Brien Trophy**, ou **O'Brien Cup''', como se designa no propio trofeo, é un trofeo retirado de hóckey sobre xeo que era entregado nas ligas National Hockey Association (NHA) e a National Hockey League (NHL) dende 1910 ata 1950. Foi orixinalmente doado á NHA polo senador canadense M. J. O'Brien en honor ao seu fillo, Ambrose O'Brien. A Copa foi fabricada empregando prata dunha mina de O'Brien.

A Copa ten sido entregada baixo catro definicións. Dende 1910 ata 1917, foi entregada ao campión da NHL. En 1921, a Copa foi transferida á NHL e foi entregada ao campión da liga ata 1927. Dende 1928 ata 1938, foi entregada ao campión da Canadian Division. Dende a tempada 1938–39, foi entregado ao finalista dos *play-offs* da NHL. En 1950, a Copa foi retirada e non se entrega dende aquela. En total, a Copa foi entregada en 41 tempadas a 20 equipos diferentes. Actualmente a Copa forma parte da colección do Hockey Hall of Fame.

## Historia 
A copa foi doada á National Hockey Association polo senador canadense Michael J. O'Brien en honor ao seu fillo, Ambrose O'Brien, que foi acreditado coa formación da National Hockey Association, a precursora da NHL. A Copa foi orixinalmente entregada ao equipo campión da NHA. Feita por completo de prata da mina de O'Brien, o valor do trofeo foi estimado en 600 dólares canadenses (sobre CDN $11,015 en dólares de 2015). Como a Stanley Cup, fideicomisarios foron nomeados para o trofeo. Eses foron os executivos da NHL Harry Trihey, Emmett Quinn e T. Yates Foster. Posteriormente, o fideicomisario da Stanley Cup William Foran pasaría a ser o único depositario da O'Brien Cup. O 2 de decembro de 1911, a NHA designou oficialmente ao trofeo como o trofeo do campión da liga.

Cando a NHA foi suspendida en 1917, a copa estaba en mans dos Montreal Canadiens. Permaneceu ao seu cargo ata 1921. En novembro de 1921, anunciouse que a Copa sería entregada á National Hockey League para ser entregada anualmente aos campións da NHL. O presidente da NHL Frank Calder arranxou con Ambrose O'Brien unha nova escritura de doazón. A Copa, que Calder asegurara a raíz da morte do presidente de Montreal George Kennedy, foi entón presentada aos campións da NHL, os Ottawa Senators. En 1925, a NHL inaugurou o Prince of Wales Trophy, que tamén foi presentado aos campións da NHL.

Dende a tempada 1927–28 en diante, un ano despois da ampliación da NHL a dúas divisións en 1926, a Copa foi entregada ao campión da Canadian Division, mentres que o Prince of Wales Trophy foi entregado ao gañador da American Division. Sería entregado baixo esta definición ata o final da tempada 1937–38.

A tempada 1938-39 viu o regreso da NHL a unha soa división, e dende este momento a copa foi foi entregada ao finalista dos *play-offs*. A Copa non foi entregada formalmente dende 1939 ata 1943 e non foi ata 1944 cando os equipos gañadores neste período foron inscritos no trofeo. Ao final da tempada 1949-50 o trofeo foi retirado en non foi entregado dende aquela. Actualmente se encontra na colección do Hockey Hall of Fame en Toronto (Ontario, Canadá) e se encontra na exposición xunto con outros trofeos históricos na entrada do Panasonic Hometown Hockey.

Os Montreal Canadiens son o equipo que máis veces gañou o trofeo, tendo conseguido a Copa 11 veces. Os Toronto Maple Leafs son o segundo equipo máis laureado, cun total de oito veces, seis como Maple Leafs, unha como St. Patricks e outra como Toronto. Os Detroit Red Wings son o equipo estadounidense que máis veces gañou a Copa con cinco títulos.

## Campións 
;Lenda
* *** = Equipos desaparecidos**
* **^ = **

### Campión da NHA 
### Campión dos *play-offs* da NHL 
[miniatura|[Frank Nighbor dos Ottawa Senators formou parte dos equipos campións da O'Brien Cup.]]

### Campión da Canadian Division (NHL) 
### Finalista dos *play-offs* da NHL 
**Fonte:** Fischler(1983), p.&nbsp;34.

## Notas 
;Referencias

## Véxase tamén 
### Outros artigos 
* Lista de premios da National Hockey League
* Stanley Cup
* Prince of Wales Trophy
* President's Trophy
* National Hockey Association

### Bibliografía 
* 
* 
* 

### Ligazóns externas 
*